Kurt Landau

Kurt Landau (;) — Avstriya, Almaniya və İspaniyada fəaliyyət göstərən solçu siyasətçi və publisist.

 Həyatı 
Kurt Landau 1921-ci ildən Avstriya Kommunist Partiyasının üzvü olmuşdur, Vahrinqdəki ictimai təşkilata rəhbərlik etmişdir. Stalinizm əleyhinə çıxış edərək trotskist hərəkatına — Beynəlxalq sol müxalifətə qoşulmuşdur. 1927-ci ildə AKP-dan xaric edildikdən sonra "Avstriyada anarxo-kommunizmin mahiyyəti və tarixi" kitabçasını dərc etdirmişdir. 1929-cu ildən Leninbundun üzvü olmuş, "Vedinq müxalifəti"-nə ("Landau Qrupu") rəhbərlik etmişdir. 1931-ci ildə "İskra" qrupunu yaradaraq KKE-nin Sol Müxalifətindən ayrılmışdır.

1936-cı ilin sonunda o, həyat yoldaşı Katya Landau ilə birlikdə İspaniyada baş vermiş vətəndaş müharibəsində respublikaçılara qoşularaq POUM dəstələrində döyüşməyə başlamışdır. Lakin 1937-ci ilin iyununda POUM və Milli Əmək Konfederasiyası (MƏK) tərəfdarlarının evlərində Stalin repressiyalarından gizlənməyə məcbur qalmışdır. 23 sentyabr 1937-ci ildə SSRİ Xalq Daxili İşlər Komissarlığı agentləri tərəfindən qaçırıldıqdan sonra öldürülmüşdür. Katya Landau da, həyat yoldaşı kimi qaçırılmışdır, lakin sonra Otto Bauer və Fridrix Adlerin və beynəlxalq ictimaiyyətin etirazlarının nəticəsi olaraq sərbəst buraxılmışdır.

 İstinadlar 

 Ədəbiyyat 
 Preston, Paul: The Spanish Holocaust: Inquisition and Extermination in Twentieth-Century Spain, HarperCollins, London,  (2012)

 Xarici keçidlər 
 Katia Landau, Stalinism in Spain, Revolutionary History, Vol.1 No.2, Summer 1988. [Pt. 1]
 Katia Landau, Stalinism in Spain, Revolutionary History, Vol.1 No.2, Summer 1988. [Pt. 2]
 Hans Schafranek, Kurt Landau, Revolutionary History, Vol.4 Nos.1 & 2, Spring 1992.
 Pierre Broué, Kurt Landau, Also known as Agricola, Wolf Bertram, and Spectator

Kateqoriya:Sovet İttifaqı tərəfindən edam edilmiş yəhudilər
Kateqoriya:Öldürülmüş siyasətçilər